Lucas gaan dalk Dinsey-aandele verkoop | Nuus24
Lucas gaan dalk Dinsey-aandele verkoop
New York – Die Star Wars-regisseur George Lucas oorweeg om sy $2,02 miljard-aandele (sowat R17 miljard) in Walt Disney te verkoop.Die nuus kom na Disney Woensdag dokumente ingedien het by federale reguleerders in die VSA.Die dokument wat by die Securities and Exchange Commission (SEC) ingedien is, sal die verkoop van 37,1 miljoen Disney-aandele in Lucas se trust toelaat, maar die skuif beteken nie noodwendig dat die verkoop sal plaasvind nie.Walt Disney het nog nie aangedui wanneer hulle die aandele sal verkoop nie, of hoeveel hulle sal verkoop nie.Die maatskappy kan ook daarteen besluit om die aandele te verkoop.Disney het Lucas gedeeltelik in aandele betaal toe hulle sy LucasFilm Ltd. verlede jaar vir $4,05 miljard (sowat R36 miljard) gekoop het.Die transaksie het die weg gebaan vir Disney om nog drie nuwe rolprente in gewilde Star Wars-reeks te vervaardig.Star Wars het sedert 1977 glo $4,4 miljard (sowat R39 miljard) wêreldwyd verdien.– Volg Nuus24 op Twitter - Sapa - AFP
Lees meer oor: george lucas | bekendes VOLGENDE OP NUUS24X